Дамян Дамянов
Приятелство

chitanka.info

На д-р К. К.

Как искаш да съм ти приятел?

При първата ни среща още,

използвайки ми слабостта, ти

реши да минеш за надмощен!

И слаб на думи, силен в мускул,

за луд ме обяви набърже,

на рамото ми лапа друсна,

и се закани „Ще те вържа!“

Махни си лапата проклета!

Помежду нас във клуп надвесен

виси едно въже, което

уж връзва мен, а тебе беси!

21. XI. 1994 г.

Издание:

Дамян П. Дамянов, Обади се, Любов!, Сиринга, С. 1995; ISBN 954-8100-03-7

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.